कलर्स टीवी का लोकप्रिय टीवी शो ‘नागिन’ अपने तीसरे सीजन में भी दर्शकों का मनोरंजन करने के लिए तैयार है। हालांकि अभी ‘नागिन 3’ की रिलीज डेट नहीं बताई गई है मगर एकता कपूर ने सोशल मीडिया पर इस सीजन की पहली नागिन का पोस्टर जारी कर दिया है। मौनी रॉय के बॉलीवुड डेब्यू की खबरों के बाद से दर्शक यह जानने को काफी उत्सुक थे कि आखिर अब नागिन का किरदार कौन निभाएगा। इस पोस्टर से उन खबरों पर कुछ विराम लग गया है। पोस्टर जारी करते हुए एकता कपूर ने कैप्शन में लिखा है कि करिश्मा तन्ना उनकी पहली नागिन हैं।